Ме́сяца ма́рта в 13-день  
Священному́ченика Никола́я Попо́ва

Тропа́рь, глас 2:

Тве́рдым ве́ры испове́данием/ святы́й Никола́й, я́ко крин посреде́ те́рния, во страда́нии свое́м процвете́/ и благоуха́нием весели́т ве́рных сердца́,/ благоче́стию святы́х в ве́ре того́ подража́ющих./ Его́же моли́твами, Христе́ Бо́же,// спаси́ ду́ши на́ша.

Конда́к, глас 3:

Христу́ Пастыренача́льнику в служе́нии свое́м подража́я,/ во вся дни ду́шу свою́ за ча́да духо́вная полага́л еси́,/ священному́чениче Нико́лае,/ те́мже, страда́нием в Небе́сная селе́ния водвори́вся,// те́пле мо́лиши о нас Преве́чнаго Бо́га.

*Утверждены Священным Синодом*

*Русской Православной Церкви  
08.12.2020 (журнал № 99).*